stanford-oval/wikipedia huggingface dataset:
Underoath
Historia > Aaron Gillespien lähtö ja Ø (Disambiguation) (2010)

Kansainvälisten kiertueidensa aikana Underoath kirjoitti uusia kappaleita ja kitaristi Timothy McTauge sanoi, että yhtye toivoo menevänsä studioon kesällä tai syksyllä 2010. Underoath on asettanut julkaistavaksi uuden konserttiäänitteen Live at Koko, joka on tarkoitettu pääasiassa yhtyeen brittiläiselle yleisölle.
5. huhtikuuta 2010 yhtye vahvisti ainoan alkuperäisjäsenensä, laulaja ja rumpali Aaron Gillespien lähdön. Gillespie soitti viimeisen Underoath-konserttinsa Milanossa, Italiassa 6. huhtikuuta. Hieman tätä ennen, 26.3.2010 Underoath ehti piipahtamaan ensimmäisellä keikallaan Suomessa Helsingin Virgin Oilissa The Architects -yhtye lämmittelijänään.
10. toukokuuta 2010 Underoath kertoi MySpace blogissaan, että menee studioon on 24. toukokuuta äänittämään jatkoa Lost In the Sound of Separationille tuottajien Matt Goldman (Lost In the Sound of Separation ja Define the Great Line) ja Jeremy Griffith kanssa. Gillespien lähdön jälkeen Underoath hankki ex-Norma Jean -rumpali Daniel Davisonin äänittämään albumille. Davison on ensimmäistä kertaa kiertueella yhtyeessä "The Cool Tourilla", jolla soitti myös As I Lay Dying ja Blessthefall. Albumin nimeksi julkistettiin Ø (Disambiguation), joka julkaistaan 9. marraskuuta 2010 Tooth & Nail Recordsilla. 9. syyskuuta 2010 ilmoitettiin, että Underoath allekirjoitti levytyssopimuksen Roadrunner Recordsin kanssa jakelua varten Yhdysvaltojen ja Kanadan ulkopuolella.
Lokakuun 18. 2011 julkaistiin kokoelma Play Your Old Stuff, joka sisältää yhtyeen kolme keskimmäistä albumia The Changing of Times, They're Only Chasing Safety ja Define the Great Line uusilla kansitaiteilla.
Historia > Hajoaminen, Anthology-kokoelma ja jäähyväiskiertue (2012–2013)

Lokakuussa 2012 Underoath ilmoitti Twitter-tilillään lopettavansa toimintansa vuoteen 2013 ja jäähyväiskiertueeseen mewithoutYou, As Cities Burn ja letlive -yhtyeiden kanssa.. Sen lisäksi yhtye julkaisi marraskuussa 2012 Anthology: 1999–2013 -kokoelman, joka sisältää läpileikkauksen yhtyeen uralle parin uuden kappaleen kera.
Tammikuun 26. 2013 Underoath soittivat toistaiseksi viimeisen keikkansa Jannus Live:ssä St. Petersburgissa, Floridassa. Myös Aaron Gillespie liittyi jäähyväisiin kappaleissa "Emergency Broadcast :: The End is Near" ja "Reinventing Your Exit."
Historia > Hajoamisen jälkeinen toiminta ja reunion (2015–)

Yhtyeestä eroamisen jälkeen Aaron Gillespie jatkoi The Almost -yhtyeensä kanssa ryhtyen myös soolouralle tehden ylistysmusiikkia. Lisäksi hän toimi Paramoren keikkarumpalina vuosina 2013-2016. Spencer Chamberlain perusti Underoathin hajottua yhtyeen nimeltä Sleepwave.
Tammikuussa 2015 yhtye lanseerasi kampanjan saadakseen dokumenttielokuvansa tuotannon päätökseen. Dokumenttielokuva käsitteli heidän 12. keikan jäähyväiskiertuetta. Aiheesta julkaistiin pari traileria bändin YouTube-kanavallaan.
Heinäkuussa 2015 Underoath alkoi antaa kryptisiä signaaleja sosiaaliseen mediaan mahdollisesta paluusta otsikolla "rebirth is coming". Kun kryptisen videon taustamusiikki toistettiin lopusta alkuun, selvisi, että se on "It's Dangerous Business Walking Out Your Front Door" -kappaleen kertosäe bändin 2004 vuoden albumilta They're Only Chasing Safety. Myöhemmin bändin nettisivuille ilmestyi laskuri, joka päättyi elokuun 24. päivään 2015. Samassa kuussa bändi ilmoitti ensimmäisen konserttinsa paluun jälkeen maaliskuulle 2016. Tämän jälkeen Chamberlain ja Gillespie, joka täten palasi kokoonpanoon, varmisti yhtyeen tekevän paluuta. Underoath teki mittavan Rebirth-paluukiertueen alkaen Pohjois-Amerikasta tullen myös vuonna myös Eurooppaan vuonna 2017. 19.5.2017 yhtye esiintyi toisen kerran Suomessa, Tavastialla, osana tätä kiertuetta, jossa soitettiin yhtyeen suosituimmat albumit They're Only Chasing Safety ja Define the Great Line kokonaisuudessaan.
Maaliskuussa 2023 yhtye erotti kitaristi James Smithin.
Musiikkityyli ja vaikutteet

Basisti Grant Brandell kertoo, että Underoathin tyyliin ovat vaikuttaneet yhtyeet kuten Refused, At the Drive-In, Jimmy Eat World, Isis ja Radiohead. Underoath soittaa lähinnä melodista metalcorea. Aloittaessaan 1997 yhtyeen tyyli erosi nykyisesti huomattavasta, ja varhaista musiikkia on kuvailtu melodiseksi death metaliksi ja deathcoreksi. Julkaistuaan esikoisalbuminsa Act of Depression ja Cries of the Past, alkuperäinen kitaristi Corey Steger jätti yhtyeen. Steger ja alkuperäisjäsen Dallas Taylor olivat muokanneet yhtyeen tunnistettavan tyylin. Kun Taylor jätti Underoathin The Changing of Times -albumin jälkeen, yhtyeen tyyli muuttui huomattavasti kun laulaja Chamberlain liittyi Underoathiin. Sen jälkeen Gillespie ja Chamberlain vastasivat laulunteosta ja yhtye julkaisi albumin They're Only Chasing Safety. Albumi aloitti kauden, jolla yhtye "teki kokeiluja eri kappaleiden kanssa, joista esimerkkinä pop-henkinen, radio-ystävällinen "Reinventing Your Exit" ja "It's Dangerous Business Walking Out Your Front Door", joka sisältää lastenkuorolaulusäkeen ja konerytmejä." Underoathin tyyli muuttui myös "selkeämmäksi, suoraviivaisemmaksi raskaaksi rockiksi". Kun Define the Great Line julkaistiin, Chamberlain huomautti, että hänen tyylinsä kuulosti vähemmän Taylorin kopioinnilta ja enemmän edellisen yhtyeensä This Runs Through laululta. Alternative Press kuvaili, että "Chamberlainin murina on täyteläisempää ja korisevampaa, ja hänen korkeampi laulunsa on melodisempaa kuin valittavaa." Underoathin tyylistä on tullut tunteellisempaa sen jälkeen yhtyeen suosio kasvoi.
Underoathin jäsenet ovat uskovia ja ovat sanoneet useaan otteeseen, että ovat kristillinen yhtye. Laulaja Spencer Chamberlain korostaa kuitenkin, että "Olemme kristittyjä mutta ihan eri tavalla. Emme ole mikään keskiverto kristillinen yhtye." Hän tarkentaa, että kristinusko on "elämämme tukiranka, joka vaikuttaa siihen millaisia ratkaisuja teemme, mutta se ei ole niinkään sanoitustemme tukiranka. Eivät kaikki kappaleemme ole täynnä Raamattu-opetusta tai sellaista. Niissä on kyse tavallisista ponnisteluista jokapäiväisessä elämässä." Kosketinsoittaja Christopher Dudley on sanonut, että suurin osa Underoathin yleisöstä ei ole uskovia, kuten eivät myöskään yhtyeet, joiden kanssa Underoath esiintyy. Christianity Today -lehti huomauttaa jutussaan, että vaikka yhtyeen on todettu "asettaneen edellytykset sekä kristilliselle rockille että sen tuolle puolen", vain osaa yhtyeen levyistä myydään kristillisillä markkinoilla. Chamberlain sanoi, "Näen meidät vain yhtenä yhtyeenä näiden ei-uskovien hardcore-yhtyeiden joukossa, ja me vain satumme olemaan uskova yhtye, jolla on erilainen vakaumus."
Jäsenet

Spencer Chamberlain - laulu
Aaron Gillespie - rummut
Timothy McTague - kitara
Grant Brandell - basso
James Smith - kitara
Christopher Dudley - koskettimet
Diskografia

Act of Depression (1999)
Cries of the Past (2000)
The Changing of Times (2002)
They're Only Chasing Safety (2004)
Define the Great Line (2006)
Lost in the Sound of Separation (2008)
Ø (Disambiguation) (2010)
Erase Me (2018)
Voyeurist (2022)
Aiheesta muualla

Virallinen kotisivu
Grant Brandell
Timothy McTague ja Spencer Chamberlain esiintymässä Warped-kiertueella San Diegossa, Kaliforniassa 2006.
Spencer Chamberlain
Erlang (ohjelmointikieli)

| Erlang |
| --- | --- |

Paradigma:  funktionaalinen
Kehittäjä:  Ericsson
Vakaa versio:  27.1.2 (17. lokakuuta 2024)
Vaikutteet:  Prolog
Vaikuttanut:  Elixir
Verkkosivu:  https://www.erlang.org
Erlang on Ericssonin kehittämä funktionaalinen ohjelmointikieli.
Kieli on suunniteltu rinnakkain suoritettavien ja "ikuisesti" ajettavien ohjelmien toteuttamiseen. Kieli käyttää sisäisiä prosesseja, jotka eivät ole käyttöjärjestelmän hallitsemia. Kielen kehitys alkoi 1980-luvulla Ericssonin laboratoriossa.
Kieli

Yksinkertaisin tapa aloittaa kieleen tutustuminen on käyttää interaktiivista komentotulkkia Eshelliä:
1> 2+2.
4
Kielen math-moduulin toimintoja kutsutaan moduulin nimen kanssa:
1> math:sin(0).
0.0
Kieli käyttää IEEE-754 -muotoa liukuluvuille.
Kieli käsittelee muuttujat yhden sijoituksen periaatteella. Ensimmäinen sijoitus ja sen arvon haku toimivat mutta arvon muuttaminen jälkikäteen antaa virheen:
1> N=1.
1
2> N.
1
3> N=2.
** exception error: no match of right-hand side value 2
4> N=N+1.
** exception error: no match of right-hand side value 2
Kielen toteutus

Kielen toteuttavat ohjelmat ja niiden lähdekoodit ovat olleet saatavilla Apache License 2.0 -lisenssillä versiosta 18.0 lähtien useille alustoille.
Elixir on funktionaalinen ohjelmointikieli, joka hyödyntää Erlangin ajonaikaista ympäristöä.
Aiheesta muualla

Learn You Some Erlang for great good! -kirja (ilmainen)
| n k Yleisimmät ohjelmointikielet |
| --- | --- |
Tuotantokäytössä:  Ada  APL  Assembly  AWK  C  C++  C#  COBOL  Dart  Delphi  Eiffel  Erlang  Forth  Fortran  Go  Java  JavaScript  Kotlin  Lisp  Lua  Objective-C  Pascal  Perl  PHP  PostScript  Python  R  Ruby  Rust  Smalltalk  Swift  Tcl  TypeScript  Visual Basic 
Akateemiset:  CLU  Haskell  Logo  ML  OCaml  Prolog  Scheme 
Historialliset:  ALGOL  BASIC  Modula-3  MUMPS  Plankalkül  PL/I  Simula 
Luettelo yleisimmistä ohjelmointikielistä
Nämä kolme

| Nämä kolme> These Three |
| --- | --- |

Ohjaaja:  William Wyler
Käsikirjoittaja:  Lillian Hellman
Perustuu:  Lillian Hellmanin näytelmään The Children’s Hour
Tuottaja:  Samuel Goldwyn
Säveltäjä:  Alfred Newman
Kuvaaja:  Gregg Toland
Leikkaaja:  Daniel Mandell
Tuotantosuunnittelija:  Richard Day
Pääosat:   Miriam Hopkins  Merle Oberon  Joel McCrea  Bonita Granville 
Valmistustiedot
Valmistusmaa:  Yhdysvallat
Tuotantoyhtiö:  Samuel Goldwyn Productions
Levittäjä:  United Artists
Ensi-ilta:   1936-03-1818. maaliskuuta 1936 (Yhdysvallat)  1937-01-1010. tammikuuta 1937 (Suomi)  
Kesto:  93 minuuttia
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Nämä kolme (engl. These Three) on vuonna 1936 ensi-iltansa saanut yhdysvaltalainen draamaelokuva, jonka on ohjannut William Wyler. Käsikirjoituksen on tehnyt Lillian Hellman hänen vuoden 1934 näytelmänsä The Children’s Hour pohjalta.
Näyttelijät

| 0 | 1 | 2 |
| --- | --- | --- |
|  Miriam Hopkins   | … |  Martha Dobie   |
|  Merle Oberon   | … |  Karen Wright   |
|  Joel McCrea   | … |  Dr. Joseph Cardin   |
|  Alma Kruger   | … |  Mrs. Amelia Tilford   |
|  Bonita Granville   | … |  Mary Tilford   |
|  Marcia Mae Jones   | … |  Rosalie Wells   |
|  Catherine Doucet   | … |  Lily Mortar   |
|  Margaret Hamilton   | … |  Agatha   |
Aiheesta muualla

Nämä kolme Internet Movie Databasessa (englanniksi)
Nämä kolme Elonet.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:These Three
Käännös suomeksi
SMS Tb 96F

| Tb 96F |
| --- | --- |


Aluksen vaiheet
Rakentaja:  Danubius, Porto Ré
Kölinlasku:  24. helmikuuta 1915
Laskettu vesille:  7. heinäkuuta 1916
Palveluskäyttöön:  23. marraskuuta 1916
Poistui palveluskäytöstä:  Jugoslavian kuningaskunnan laivastolle 1921
Loppuvaihe:  upotettu syyskuussa 1943
Tekniset tiedot
Uppouma:  244 t
Pituus:  58,8 m
Leveys:  5,8 m
Syväys:  1,5 m
Koneteho:  5 000 shp
Nopeus:  28 solmua
Miehistöä:  38–41
Aseistus
Aseistus:  2 × 66 mm/L30 -tykkiä 4 × 450 mm torpedoputkea
SMS Tb 96F oli Itävalta-Unkarin laivaston Tb 82F -luokan torpedovene ensimmäisessä maailmansodassa. Sodan jälkeen alus luovutettiin 1921 Jugoslavian kuningaskunnalle, joka liitti sen laivastoonsa nimellä T7.
Valmistus

Itävalta-Unkarin laivasto tilasi aluksen Danubiukselta, missä köli laskettiin 24. helmikuuta 1915. Alus laskettiin vesille 7. heinäkuuta 1916 ja valmistui 23. marraskuuta.
Palvelus

Alus osallistui 11. toukokuuta 1917 taisteluun Italian laivaston osastoa vastaan. Takaa-ajon jälkeen Itävalta-Unkarin laivaston osasto palasi suojaamaan miinakenttää. Alus osallistui 3. kesäkuuta Tagliamenton edustalla toisen kerran taisteluun torjuessaan Italian laivaston moottoritorpedoveneitä. Taistelu kesti vain hetken alusten nopeuden mahdollistettua italialaisalusten irtautumisen.
Tb 96F annettiin 1920 Jugoslavialle Saint-Germainin rauhassa.  Alus luovutettiin maaliskuussa 1921 ja liitettiin Jugoslavian kuninkaalliseen laivastoon nimellä T7.
Huhtikuussa 1941 Akselivallat hyökkäsivät Jugoslaviaan, jolloin T7 kuului Sibenikiin sijoitettuun 3. torpedovenelaivueeseen. Alus  määrättiin laivueen mukana hyökkäykseen italialaisten hallussa pitämään Zaraan. Osasto joutui kolmeen Italian ilmavoimien pommitukseen, joista viimeisen jälkeen se siirtyi Zatonista Prokljanjärvelle, missä se oli 11. huhtikuuta saakka. Seuraavana päivänä laivue saapui Milnaan, missä sen miehistö kieltäytyi täyttämästä annettua käskyä siirtymisestä Kotorinlahdelle. Italian joukot valtasivat osaston alukset.
Alus oli Regia Marinassa samalla nimellä suojaten Adrianmeren liikennettä. Sen pääaseet vaihdettiin kahteen 76 millimetrin ilmatorjuntatykkiin ja samalla alukselle lisättiin joitakin 20 millimetrin ilmatorjuntatykkejä. Syyskuussa 1943 Italian antauduttua liittoutuneille saksalaiset valtasivat T7:n Gravosassa ja luovuttivat sen kesäkuussa 1944 Sebenicossa itsenäisen Kroatian laivastolle.
Alus ja Saksan laivaston 7. moottoritorpedovenelaivueen S154 ja S157 partioivat Sibenikin ja Rijekan välillä suojaten alueen liikennettä, kun ne joutuivat 24. kesäkuuta 1944 Britannian kuninkaallisen laivaston moottoritorpedoveneiden MTB 659, MTB 662 ja MTB 670 hyökkäyksen kohteeksi Kukuljarin saaren lähistöllä. T7 ajautui taistelun seurauksena Murterin saaren rantaan, mistä MTB:t pelastivat 21 miehistönjäsentä. Britit tutkivat hylyn myöhemmin, jolloin viisi muuta miehistönjäsentä vangittiin ja hylky sytytettiin tuleen. Myöhemmin brittien tuhoajapartio räjäytti sen jatkokäytön estämiseksi.
Kauhun oppitunnit

| Kauhun oppitunnit> The Faculty |
| --- | --- |

Ohjaaja:  Robert Rodriguez
Käsikirjoittaja:  Kevin Williamson, David Wechter, Bruce Kimmel
Tuottaja:  Elizabeth Avellan
Säveltäjä:  Marco Beltrami
Kuvaaja:  Enrique Chediak
Leikkaaja:  Robert Rodriguez
Pääosat:  Elijah Wood, Jordana Brewster, Clea DuVall, Laura Harris, Josh Hartnett, Shawn Hatosy
Valmistustiedot
Valmistusmaa:   Yhdysvallat
Tuotantoyhtiö:  Dimension Films
Levittäjä:  Miramax Netflix
Ensi-ilta:   25. joulukuuta 1998    28. toukokuuta 1999
Kesto:  104 min
Alkuperäiskieli:  englanti
Budjetti:  15 000 000 USD (arvioitu)
Aiheesta muualla
IMDb 
Elonet
AllMovie
Infobox OKNimi-testi OK: 
Kauhun oppitunnit (The Faculty) on vuonna 1998 valmistunut yhdysvaltalainen kauhu-/tieteiselokuva, jonka on ohjannut Robert Rodriguez.
Näyttelijät

| 0 | 1 | 2 |
| --- | --- | --- |
|  Elijah Wood  | … |  Casey Connor   |
|  Jordana Brewster  | … |  Delilah Profitt   |
|  Clea DuVall  | … |  Stokely 'Stokes' Mitchell   |
|  Laura Harris  | … |  Marybeth Louise Hutchinson   |
|  Josh Hartnett  | … |  Zeke Tyler   |
|  Shawn Hatosy  | … |  Stan Rosado   |
|  Salma Hayek  | … |  Hoitaja Rosa Harper   |
|  Famke Janssen  | … |  Elizabeth Burke   |
|  Bebe Neuwirth  | … |  Rehtori Valerie Drake   |
|  Robert Patrick  | … |  Valmentaja Joe Willis   |
|  Usher Raymond  | … |  Gabe Santora   |
|  Jon Stewart  | … |  Professori Furlong   |
|  Piper Laurie  | … |  Karen Olson   |
Bad Teacher

| Bad Teacher |
| --- | --- |

Ohjaaja:  Jake Kasdan
Käsikirjoittaja:  Jimmy Miller
Tuottaja:  Jimmy Miller
Säveltäjä:  Michael Andrews
Kuvaaja:  Alar Kivilo
Leikkaaja:  Tara Timpone
Pääosat:   Cameron Diaz  Justin Timberlake 
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  Columbia Pictures Netflix
Ensi-ilta:   Yhdysvallat 24. kesäkuuta 2011  Suomi 24. kesäkuuta 2011 
Kesto:  92 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Bad Teacher on Jake Kasdanin ohjaama yhdysvaltalainen komediaelokuva vuodelta 2011.
Näyttelijät

| 0 | 1 | 2 |
| --- | --- | --- |
|  Cameron Diaz  | … |  Elizabeth Halsey   |
|  Justin Timberlake  | … |  Scot Delacorte    |
|  Lucy Punch  | … |  Amy Squirrell   |
|  John Michael Higgins  | … |  Wally Snur   |
|  Thomas Lennon  | … |  Carl Halabi    |
|  Noah Munck  | … |  Tristan   |
|  Jason Segel  | … |  Russell Gettis    |
|  Molly Shannon  | … |  Melody   |
|  Phyllis Smith  | … |  Lynn Davies   |
|  Eric Stonestreet  | … |  Kirk   |
|  Matthew J. Evans  | … |  Garrett Tiara   |
Aiheesta muualla

Bad Teacher Internet Movie Databasessa (englanniksi)
Luota minuun (vuoden 1989 elokuva)

| Luota minuun |
| --- | --- |

Ohjaaja:  John G. Avildsen
Käsikirjoittaja:  Michael Schiffer
Tuottaja:  Norman Twain
Säveltäjä:  Bill Conti
Kuvaaja:  Victor Hammer
Leikkaaja:   John G. Avildsen  John Carter 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:  1989
Kesto:  104 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Luota minuun (engl. Lean on Me) on vuonna 1989 kuvattu draamaelokuva, joka perustuu löyhästi Joe Louis Clarkin tarinaan newjerseyläisen Eastside-lukion rehtorina. Elokuvan pääosia esittävät Morgan Freeman, Beverly Todd, Alan North, Robert Guillaume, Ethan Phillips, Lynne Thigpen, Michael Beach, Sandra Reaves-Phillips ja Tony Todd. Elokuvan on ohjannut John G. Avildsen. Elokuva tuotti maailmanlaajuisesti yli 30 miljoonaa dollaria ja voitti kaksi NAACP Image Award -palkintoa.
Video-oppaassa vuodelta 1994 Bello Romano piti Morgan Freemanin roolisuoritusta elokuvan parhaana antina ja antoi elokuvalle kolme tähteä viidestä, mikä vastaa sanallista arviota ”hyvä”.
Aiheesta muualla

Luota minuun (vuoden 1989 elokuva) Elonet.
Luota minuun (vuoden 1989 elokuva) Internet Movie Databasessa (englanniksi)
Luota minuun (vuoden 1989 elokuva) AllMoviessa. (englanniksi)
Uusikylä (Nastola)

Uudenkylän rautatieasema.
Uusikylä on Lahdessa entisen Nastolan kunnan alueella sijaitseva kylä. Uudessakylässä sijaitsevat muun muassa Männistön yläaste sekä Uudenkylän koulu, ala-aste. Seurantalosta voi vuokrata tiloja erilaisiin juhliin tai tapahtumiin. Kylässä toimii myös aktiivinen kyläyhdistys.
Liikenne

Vuonna 2010 avattiin Uudenkylän uusi junaseisake, jolla pysähtyvät Lahden ja Kouvolan väliset lähijunat. Vanha Uudenkylän rautatieasema suljettiin vuonna 2005 Nastolan rautatieaseman avautuessa. Nykyään vanha asemarakennus on Museoviraston omistuksessa.
Historia

Uusikylä mainitaan olleen nimismiehentalo vuonna 1422 ja se mainitaan pitäjänä 1478–1481. Uusikylä oli Hämeenlinnasta Hauholle, Lammille, Hollolaan, Uuteenkylään, Kelttiin, Lappeelle ja Viipuriin kulkevan Ylisen Viipurintien varrella. Uudenkylän hallintopitäjän itäiset kylät kuuluivat Iittiin ja läntiset Hollolaan. Vuonna 1555 mainitaan Uudenkylän kappeli.
Pietarin radan valmistuessa Uuteenkylään perustettiin Uudenkylän rautatieasema. Pietarin radan rakentaminen alkoi vuonna 1868 ja se valmistui 1870. Uudenkylän asema oli Helsinki–Riihimäki–Pietari-radan maantieteellisesti korkeimmalla kohdalla.
Pietarin radan Lahti–Kouvola-osuuden hallussapidosta käytiin taisteluja huhtikuussa 1918 osasto Brandensteinin ja Lahden rykmentin kesken, minkä vuoksi kylässä on rautatieaseman rakennuksen läheisyydessä muistomerkki saksalaisille kaatuneille.
Uudenkylän ja sen Orimattilan puolella olevan naapurikylän Kuivannon alueilla sijainneella Puolustusvoimien silloisella Asevarikko 2:lla sattui räjähdysonnettomuus 15. elokuuta 1965. Varikkotoimintaa samalla alueella jatkaa Länsi-Suomen Huoltorykmentin varasto-osastoon kuuluva Uudenkylän varasto.
Nastolan–Uudenkylän työväenyhdistys julkaisi vuonna 2008 100-vuotishistoriikkinsa: Sata vuotta Työväenliikettä Nastolan Uudessakylässä – Uudenkylän Työväenyhdistys 1905–2005.
Tunnettuja uusikyläläisiä

Pertti Jarla, sarjakuvapiirtäjä
Pasi Viheraho, tubettaja
Kylät ja kulmakunnat

Uudessakylässä on useita niin kutsuttuja "kaupunginosia", joita ovat muun muassa Turranmetsä, Rakokivi, Kanerva ja Arola.
Aiheesta muualla

Uusikylä Nastolan kunnan sivuilla (Arkistoitu – Internet Archive)
Uudenkylän kyläyhdistyksen www-sivut (Arkistoitu – Internet Archive)
Männistön koulun www-sivut (Arkistoitu – Internet Archive)
Nastolan kylät ja alueet
Arrajoki
Immilä
Järvinen
Kirkonkylä
Koiskala
Lankila
Luhtaanmaa
Pyhäntaka
Rakokivi
Ruuhijärvi
Seesta
Uusikylä
Vanaja
Villähde
Huhu (elokuva)

| Huhu> The Children's Hour |
| --- | --- |

Ohjaaja:  William Wyler
Käsikirjoittaja:  John Michael Hayes
Tuottaja:  William Wyler
Säveltäjä:  Alex North
Kuvaaja:  Franz Planer
Leikkaaja:  Robert Swink
Pukusuunnittelija:  Dorothy Jeakins
Pääosat:  Audrey Hepburn, Shirley MacLaine, James Garner
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  United Artists Netflix
Ensi-ilta:  1961
Kesto:  103 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Huhu on William Wylerin ohjaama draamaelokuva vuodelta 1961. Se pohjautuu Lillian Hellmanin näytelmään vuodelta 1934, ja sen pääosissa näyttelevät Audrey Hepburn ja Shirley MacLaine. Huhu käsittelee valehtelua, syrjintää ja näiden vaikutusta ihmissuhteisiin sekä myös ihmisten käytöstä yleisemmin pienessä yhteisössä. Tapahtumien keskipisteessä on Wrightin ja Dobien johtama tyttökoulu, jonka yksi oppilas eräänä päivänä syyttää opettajia sopimattomasta käytöksestä.
Elokuva on mustavalkoinen.
Huhu on uusintaversio William Wylerin vuonna 1936 ohjaamasta elokuvasta Nämä kolme (These Three). Siinä Miriam Hopkins esitti Martha Dobieta.
Pääosat

Audrey Hepburn – Karen Wright
Shirley MacLaine – Martha Dobie
James Garner – Joe Cardin
Miriam Hopkins – Rva. Lily Mortar
Fay Bainter – Rva. Amelia Tilford
Karen Balkin – Mary Tilford
Veronica Cartwright – Rosalie Wells
Aiheesta muualla

Huhu Internet Movie Databasessa (englanniksi)
Mr. Woodcock

| Mr>  Woodcock |
| --- | --- |

Ohjaaja:  Craig Gillespie
Käsikirjoittaja:   Michael Carnes  Josh Gilbert 
Tuottaja:  Bob Cooper
Säveltäjä:  Theodore Shapiro
Kuvaaja:  Tami Reiker
Leikkaaja:   Alan Baumgarten  Kevin Tent 
Valmistustiedot
Valmistusmaa:  Yhdysvallat
Tuotantoyhtiö:  New Line Cinema
Levittäjä:  New Line Cinema Netflix
Ensi-ilta:   Yhdysvallat 14. syyskuuta 2007  Suomi 18. tammikuuta 2008 
Kesto:  87 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Mr. Woodcock on Craig Gillespien ohjaama elokuva. Elokuva sai ensi-iltansa Yhdysvalloissa 14. syyskuuta 2007. Suomen ensi-ilta oli 18. tammikuuta 2008
Rooleissa

| 0 | 1 | 2 |
| --- | --- | --- |
|  Billy Bob Thornton   | … |  Jasper Woodcock   |
|  Seann William Scott   | … |  John Farley   |
|  Susan Sarandon   | … |  Beverly Farley   |
|  Amy Poehler   | … |  Maggie   |
|  Melissa Sagemiller   | … |  Tracy   |
|  Ethan Suplee   | … |  Nedderman   |
|  Jacob Davich   | … |  Neddermanin veli   |
|  Kyley Baldridge   | … |  Nuori Farley   |
|  Alec George   | … |  Nuori Nedderman   |
|  Joseph Michael Sargent   | … |  Nuori Watson   |